A4-0029/97

Ψήφισμα του Ευρωπαϊκού Κοινοβουλίου επί της έκθεσης της Επιτροπής προς το Ευρωπαϊκό Κοινοβούλιο και το Συμβούλιο σχετικά με την κατάσταση εφαρμογής του γενικού συστήματος αναγνώρισης διπλωμάτων τριτοβάθμιας εκπαίδευσης, που θεσπίστηκε βάσει του άρθρου 13 της οδηγίας 89/48/ΕΟΚ (COM(96)0046 - C4-0194/96)

To Ευρωπαϊκό Κοινοβούλιο,

- έχοντας υπόψη την έκθεση της Επιτροπής προς το Ευρωπαϊκό Κοινοβούλιο και το Συμβούλιο, COM(96)0046 - C4-0194/96,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0029/97),

Α. λαμβάνοντας υπόψη ότι η οδηγία 89/48/ΕΟΚ ((ΕΕ L 19 της 24.01.1989, σελ. 16)) αποτελεί το πρώτο μέσο που στοχεύει, υπό μορφή οριζόντιας προσέγγισης, σε ένα γενικό σύστημα αναγνώρισης διπλωμάτων τίτλων τριτοβάθμιας εκπαίδευσης, που θα διεκολύνει την ελεύθερη κυκλοφορία, την ελεύθερη εγκατάσταση και την ελεύθερη παροχή υπηρεσιών των ενδιαφερομένων πολιτών της Κοινότητας,

Β. λαμβάνοντας υπόψη ότι το γενικό σύστημα συμπληρώθηκε ήδη με την οδηγία 92/51/ΕΟΚ του Συμβουλίου της 18ης Ιουνίου 1992 σχετικά με ένα δεύτερο γενικό σύστημα αναγνώρισης των επαγγελματικών σπουδών ((ΕΕ L 209 της 24.7.1992, σελ. 25)) και λαμβάνοντας υπόψη το γεγονός ότι η Επιτροπή προτείνει επίσης μία νέα τροποποίηση, μέσω της πρότασης οδηγίας για τη θέσπιση μηχανισμού αναγνώρισης διπλωμάτων για επαγγελματικές δραστηριότητες που καλύπτονται από τις οδηγίες ελευθέρωσης και αφορούν μεταβατικά και συμπληρωματικά του γενικού συστήματος μέτρα ((EE C 115 της 19.4.1996, σελ. 16)),

Γ. λαμβάνοντας υπόψη ότι η έκθεση της Επιτροπής έχει πρωταρχική σημασία για την παρακολούθηση της εξέλιξης της πρακτικής εφαρμογής του γενικού συστήματος αναγνώρισης διπλωμάτων και για τη συνειδητοποίηση των προβλημάτων που δημιουργεί η εφαρμογή αυτή,

Δ. λαμβάνοντας υπόψη τον αριθμό των αναφορών - άνω των 100 - που υποβλήθηκαν μετά την έναρξη ισχύος της οδηγίας, δηλαδή εντός μιας πενταετίας από τις 4 Ιανουαρίου 1991 (βλέπε άρθρο 12 της οδηγίας 89/48/ΕΟΚ)[semigr ]

1. συγχαίρει την Επιτροπή για την ποιότητα της έκθεσής της, η ουσιαστική αξία της οποίας έγκειται στο γεγονός ότι καταγράφει τα βασικά προβλήματα που έχουν σχέση με την εφαρμογή της οδηγίας 89/48/ΕΟΚ, εμμένοντας σε συγκεκριμένες περιπτώσεις επαγγελμάτων που δημιουργούν ειδικά προβλήματα που παρουσιάζουν κάποια πολυπλοκότητα[semigr ] χαιρετίζει επίσης την προσπάθεια εξεύρεσης λύσεων, με στόχο τη βελτίωση της λειτουργίας του γενικού συστήματος, από τις οποίες ορισμένες θα λάβουν αργότερα τη μορφή τροποποιήσεων στις διατάξεις οδηγίας 89/48/ΕΟΚ[semigr ]

2. αναγνωρίζει ότι έχει επιτευχθεί σημαντική πρόοδος κατά την προηγούμενη επταετία προς την αμοιβαία αναγνώριση των ακαδημαϊκών και επαγγελματικών τίτλων μεταξύ των κρατών μελών, που αυξάνει τις δυνατότητες για τους πολίτες της Ευρωπαϊκής Ένωσης που το επιθυμούν, να χρησιμοποιήσουν τους τίτλους και την επαγγελματική εμπειρία που απέκτησαν σε μία χώρα για na εξασκήσουν το επάγγελμά τους σε άλλο κράτος μέλος[semigr ] ζητεί, για τον λόγο αυτό, από την Επιτροπή να συνεχίσει το έργό της έτσι ώστε όλα τα κράτη μέλη, καθώς και τα πανεπιστημιακά ιδρύματα και οι επαγγελματικές ενώσεις, να αποσύρουν τα υπόλοιπα νομικά και πρακτικά εμπόδια στην πλήρη αναγνώριση των διπλωμάτων και των επαγγελματικών τίτλων.

3. εκφράζει ειδικότερα την ικανοποίησή του για το γεγονός ότι η Επιτροπή υιοθέτησε τις λύσεις που δόθηκαν με βάση την νομολογία του Ευρωπαϊκού Δικαστηρίου, ιδίως όσον αφορά την απόφασή του επί της υπόθεσης Βλασόπουλου της 7ης Μαΐου 1991 ((Υπόθεση C-340/89, Συλλογή 1991, σελ. Ι-2357))[semigr ] εκτιμά ότι το σκεπτικό που υιοθέτησε το Δικαστήριο στην εν λόγω απόφασή του, αποτελεί σημαντική πρόοδο του συνολικού προβληματισμού για την αναγνώριση των διπλωμάτων, δεδομένου ότι αναφέρεται αδιακρίτως στις περιπτώσεις επαγγελμάτων που καλύπτονται ή δεν καλύπτονται από το γενικό σύστημα, ούτε από τα αποκαλούμενα «τομεακά» συστήματα[semigr ]

4. εφιστά περαιτέρω την προσοχή της Επιτροπής στις δυσχέρειες που συνεπάγεται η έλλειψη ακριβούς προσδιορισμού του επιπέδου της τριτοβάθμιας εκπαίδευσης και κρίνει ευκταία μία ενδελεχέστερη εξέταση του θέματος.

5. επιβεβαιώνει την προσήλωσή του στην αρχή της αμοιβαίας εμπιστοσύνης, που εκφράζεται στο άρθρο 3 της οδηγίας 89/48/ΕΟΚ[semigr ] ωστόσο, η αρχή αυτή μπορεί να αμφισβητηθεί σοβαρά από την αλόγιστη έως καταχρηστική προσφυγή των εθνικών αρχών στα αντισταθμιστικά μέτρα που προβλέπει το άρθρο 4 της εν λόγω οδηγίας, των οποίων όμως η εφαρμογή δεν είναι πάντοτε δικαιολογημένη[semigr ]

6. ζητεί προς τούτο να υπάρξει μεγαλύτερη επαγρύπνηση από πλευράς Επιτροπής κατά την εξέταση των καταγγελιών που διατυπώνουν πολίτες της Κοινότητας: εκφράζει την πεποίθησή του ότι η αποτελεσματική λειτουργία του γενικού συστήματος αναγνώρισης διπλωμάτων που θεσπίστηκε με την οδηγία 89/48/ΕΟΚ, εξαρτάται, κατά κύριο λόγο, από μία λογική ισορροπία μεταξύ των διατάξεων και των άρθρων 3 και 4, καθώς και από την αναζήτηση απλουστέρων και ελαστικοτέρων λύσεων[semigr ]

7. εκφράζει κυρίως την ικανοποίησή του για το γεγονός ότι στην έκθεσή της, η Επιτροπή υποστηρίζει τη θέση ότι το άρθρο 3 της Οδηγίας 89/48/ΕΟΚ είναι δεόντως σαφές, ακριβές και κατηγορηματικό, ούτως ώστε να εφαρμοσθεί άμεσα και υπενθυμίζει επ´ αυτού ότι στην απόφαση Παναγιωτοπούλου (υπόθεση Τ- 16/90) της 11ης Φεβρουαρίου 1992, το Πρωτοδικείο είχε αποφανθεί υπέρ της άμεσης εφαρμογής του εν λόγω άρθρου.

8. εκφράζει την ανησυχία του για το γεγονός ότι, όπως διαπιστώνει και η Επιτροπή, οι διακινούμενοι εργαζόμενοι αγνοούν τους μηχανισμούς του γενικού συστήματος, ενώ κρίνει ευκταία την ενίσχυση του διαλόγου μεταξύ των εθνικών αρχών και της Επιτροπής, την καθιέρωση ενός πραγματικού συστήματος ορθής πληροφόρησης, καθώς και μεγαλύτερη διαφάνεια σε όλα τα επίπεδα[semigr ]

9. ζητεί ωστόσο, στα ανωτέρω πλαίσια και λαμβάνοντας υπόψη τις πολυάριθμες αναφορές που υποβλήθηκαν, όπως το Συμβούλιο και η Επιτροπή ενισχύσουν τις προσπάθειές τους ώστε να συμπεριληφθεί στην οδηγία η υποχρεώση να λαμβάνεται υπόψη η επαγγελματική εμπειρία που απεκτήθη μετά το δίπλωμα, ώστε να εξασφαλισθεί με περισσότερο αποτελεσματικό τρόπο η άσκηση της ελεύθερης εγκατάστασης και της ελεύθερης κυκλοφορίας[semigr ]

10. εκφράζει την ικανοποίησή του για τον ρόλο που έπαιξαν οι εθνικοί συντονιστές - ο ορισμός των οποίων προβλέπεται στο άρθρο 9 της οδηγίας 89/48/ΕΟΚ - και υποστηρίζει τις πρωτοβουλίες που ανέλαβε η Επιτροπή για την ενίσχυση του ρόλου τους[semigr ]

11. έχει επίγνωση, αφετέρου, ότι η οδηγία μπορεί να εφαρμοστεί μόνο στους κοινοτικούς υπηκόους[semigr ] ωστόσο, θεωρεί αντιφατικές τις διατάξεις της όσον αφορά την κατάρτιση που έχει αποκτηθεί εν μέρει σε τρίτες χώρες[semigr ] η συνέχιση της αντίφασης αυτής εμποδίζει κάθε λύση σε ένα πρόβλημα που τείνει να λάβει ανησυχητικές διαστάσεις σε ορισμένα κράτη μέλη[semigr ]

12. λαμβάνει γνώση της πρόθεσης της Επιτροπής να μην προτείνει αλλαγές ουσίας στην οδηγία 89/48/ΕΟΚ, αλλά καλεί την Επιτροπή να του υποβάλει, το ταχύτερο δυνατόν, τροπολογίες περιορισμένης εμβέλειας, συγκεκριμένα επί του άρθρου 4, με στόχο τη βελτίωση του ισχύοντος συστήματος[semigr ]

13. θεωρεί σημαντική την προθεσμία του 1999, οπότε η Επιτροπή έχει αναλάβει να υποβάλει μελέτη επί της οδηγίας 92/51/ΕΟΚ δίνοντας έτσι τη δυνατότητα επανεξέτασης της λειτουργίας του γενικού συστήματος, στο σύνολό του? ωστόσο, επιφυλάσσεται του δικαιώματος να ασκεί στο εξής τακτικό έλεγχο στην Επιτροπή, μέσω του συνήθους τρόπου κοινοβουλευτικού ελέγχου[semigr ]

14. διαπιστώνει ότι ο κανόνας του «numerus clausus» που ισχύει σε ορισμένα κράτη μέλη της Ένωσης θα μπορούσε μακροπρόθεσμα να δημιουργήσει πρόβλημα λόγω ανάπτυξης της κινητικότητας εντός της Κοινότητας, και καλεί την Επιτροπή να προβεί σε έρευνα σχετικά με το θέμα αυτό[semigr ]

15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.